
CONSILIUL LOCAL AL MUNICIPIULUI TIMIȘOARA

DIRECȚIA DE ASISTENȚĂ SOCIALĂ A MUNICIPIULUI TIMIȘOARA

Complexul de servicii pentru persoane vârstnice ”Sf.Arh.Mihail și Gavril”
,,În slujba oamenilor”


Nr._____/____________





RAPORT DE SPECIALITATE

Privind stabilirea costului mediu lunar și al contribuției persoanelor vârstnice care beneficiază de servicii sociale acordate în cadrul Complexului de servicii pentru persoane vârstnice ”Sf.Arh.Mihail și Gavril” din cadrul Direcției de Asistență Socială a Municipiului Timișoara

Având în vedere Hotararea Consiliului Local nr.218/27.06.2017 prin care s-a înființat Direcția de Asistență Socială a Municipiului Timișoara și s-a aprobat Organigrama și Statul de funcţii pentru aceasta;
Având în vedere Hotararea Consiliului Local a municipiului Timișoara nr. 480/16.12.2021 modificarea şi aprobarea Regulamentelor de organizare și funcționare ale serviciilor sociale furnizate de către Direcția de Asistență Socială a Municipiului Timișoara, prin care s-a modificat și s-a aprobat Regulamentele de organizare şi funcţionare a serviciilor sociale furnizate în cadrul Complexului de servicii pentru persoane vârstnice ”Sf. Arh. Mihail şi Gavril” a serviciului social: ”Centrul de Zi pentru Bătrâni”, precum şi a serviciului social „Compartimentul de îngrijire la domiciliu”, cuprinse în Anexele nr. 4.1 şi 4.2 care fac parte integrantă din prezenta hotărâre.

Având în vedere Hotararea Consiliului Local a municipiului Timișoara nr. 579/26.11.2019 Hotarârea numarul 436 din 30.08.2022 privind modificarea și aprobarea Organigramei, Statului de Funcții și Regulamentului de Organizare și Funcționare ale Direcției de Asistență Socială a Municipiului Timișoara și aprobarea Regulamentelor de Organizare și Funcționare ale serviciilor sociale nou înființate;


Având în vedere Legea nr.17/2000 privind persoanele vârstnice, cu modificările și completările ulterioare, precum și Legea nr.292/2011 privind asistența socială, cu completările și modificările ulterioare, inclusiv Legea nr. 355 din 13 decembrie 2022 pentru modificarea şi completarea Legii nr. 17/2000 privind asistenţa socială a persoanelor vârstnice;


Având în vedere Hotărârea Guvernului nr. 1253 din 12 octombrie 2022 pentru modificarea HG nr. 426/202 privind aprobarea standardelor de cost pentru serviciile sociale anexa nr. 3, Standardele de cost pentru serviciile sociale destinate personalor vârstnice:

· pct.5 și pct.6 -Unităţile de îngrijire la domiciliu - 8810 ID-,I modificarea standardelor de cost pt. persoanele vârstnice încadrate în gradul III A și gradul IIA, IIB și IIC de dependență și respectiv 

· pct.7 - Centrele de zi de asistenţă şi recuperare, 8810 CZ-V-I, stabilirea standardelor de cost
Prin Hotărârea Guvernului nr. 1253 din 12 octombrie 2022 pentru modificarea HG nr. 426/202 privind aprobarea standardelor de cost pentru serviciile sociale anexa nr. 3, Standardele de cost pentru serviciile sociale destinate personalor vârstnice s-a modificat standardul minim de cost pentru serviciile de îngrijire la domiciliu și s-au stabilit standarde minime de cost pentru serviciile sociale acordate în centrele de asistență și recuperare.


Se stabilelește contribuția beneficiarilor de servicii sociale în cadrul Complexului de servicii pentru persoane vârtnice ”Sf.Arh.Mihail și Gavril”, respectiv pentru beneficiarii Centrului de Zi pentru Bătrâni (centru de asistență și recuperare) și pentru beneficiarii Compartimentului de Îngrijire la Domiciliu (unitate de îngrijire la domiciliu):


Stabilirea costului mediu lunar și al contribuției persoanelor vârstnice beneficiarilor de servicii în cadrul Centrului de Zi pentru Bătrâni – Complexul de servicii pentru persoane vârstnice ”Sf.Arh.Mihail și Gavril”

Capacitate centru de zi: 65 persoane

Media zilnică a frecvenței zilnice: 40 persoane

Standard de cost anual/beneficiar: 27.257 lei
Standard de cost lunar pe beneficiar: 27.257 lei : 12 = 2.271, 42 lei

Având în vedere că persoanele vârstnice, sunt încadrate potrivit Grilei naţionale de evaluare a nevoilor persoanelor vârstnice, în grade de dependență diferite, respectiv gradul IIA, IIB, IIC de dependență, sau gradul IIIA sau IIIB.

Având în vedere că beneficiarii frecventează centrul un număr diferit de zile pe săptămână (în funcție de nevoi, de dorințe, de capacitatea de mobilizare, de disponibilitatea asigurării transportului la și de la centru, etc.) 
Având în vedere că cuantumul veniturilor persoanelor vârstnice este diferit. 

Având în vedere cele mai sus menționate propunem stabilirea contribuției beneficiarului individualizat, luând în considerare gradul de dependență, numărul zilelor de frecvență a serviciului social conform contractului de furizare servicii și venitul acestora, conform grilelor/tabelelor următoare:

Stabilirea costului mediu lunar al serviciului social ”Centrul de zi pentru Bătrâni” – centru de asistență și recuperare și a contribuției persoanelor vârstnice:

A. Costul mediu lunar pentru serviciul social ”Centrul de zi pentru bătrâni” se stabilește după cum urmează:

	A.1 Costul mediu lunar pentru serviciul social ”Centrul de zi pentru bătrâni” pentru persoanele vârstnice beneficiare, încadrate în gradul II A, II B sau II C de dependență potrivit  Grilei naționale de evaluare a nevoilor persoanelor vârstnice

, cu o frecvență de 5 ori/săptămână
	2.848 lei /lună

	A.2 Costul mediu lunar pentru serviciul social ”Centrul de zi pentru bătrâni” pentru persoanele vârstnice beneficiare, încadrate în gradul III A și  III B de dependență potrivit Grilei naționale de evaluare a nevoilor persoanelor vârstnice, cu o frecvență de 5 ori/săptămână
	2.272 lei /lună


B. Contribuția lunară pentru serviciul social”Centrul de zi pentru bătrâni” se stabilește după cum urmează:

Contribuția lunară pentru serviciul social ”Centrul de zi pentru bătrâni” pentru persoanele vârstnice beneficiare se stabilește luând în considerare:

- gradul de dependență în care a fost încadrată persoana ca urmare a aplicării Grilei naționale de evaluare a nevoilor persoanelor vârstnice

- costul mediu lunar în funcție de numărul zilelelor de frecvență pe săptămână

- cuantumul veniturilor beneficiarilor

Venitul luat în calcul pentru gratuitate: sub valoarea indemnizației sociale pentru pensionari (valoare indemnizația socială pentru pensionari- ianuarie 2023 - 1125 lei).

Grilă stabilire contribuție persoane vârstnice pentru serviciul social ”Centrul de zi pentru bătrâni”- centru de asistență și recuperare, pe grade de dependență stabilite pe baza Grilei nationale de de evaluare a nevoilor persoanelor vârstnice:

	B.1 Valoare contribuție lunară beneficiari încadrați în gradul II A, II B sau II C de dependență

	Interval de venit
	Procent din costul mediu lunar datorat ca și contribuție lunară 
	Zile de frecvență conform contractului de furnizare servicii

	
	
	5 zile/ săptămână
	4 zile/ săptămână
	3 zile/ săptămână
	2 zile/ săptămână

	Sub 1125 lei (indemnizația socială pentru pensionari)
	0%
	0 lei
	0 lei
	0 lei
	0 lei

	1125 lei – 2000 lei
	1,00%
	28 lei
	23 lei
	17 lei
	11 lei

	2000,1 lei – 2500 lei
	1,50%
	43 lei
	34 lei
	26 lei
	17 lei

	2500,1 lei – 3000 lei
	5,00%
	142 lei
	114 lei
	85 lei
	57 lei

	3000,1 lei – 3500 lei
	7,00 %
	199 lei
	159 lei
	120 lei
	80 lei

	3500,1 lei – 4000 lei
	10%
	285 lei
	228 lei
	171 lei
	114 lei

	4000,1 lei – 4500 lei
	15%
	

427 lei
	342 lei
	256 lei
	171 lei

	Peste 4.500, 1 
	100%
	2.848 lei
	2278 lei
	1709 lei
	1139 lei

	B.2 Valoare contribuție lunară beneficiari încadrați în gradul III A sau III B de dependență

	Interval de venit
	Procent din costul mediu lunar datorat ca și contribuție lunară 
	Zile de frecvență conform contractului de furnizare servicii

	
	
	5 zile/ săptămână
	4 zile/ săptămână
	3 zile/ săptămână
	2 zile/ săptămână

	Sub 1125 lei (indemnizația socială pentru pensionari)
	0%


	0 lei
	0 lei
	0 lei
	0 lei

	1125 lei – 2000 lei
	1,00%
	23 lei
	18 lei
	14 lei
	9 lei

	2000,1 lei – 2500 lei
	1,50%
	34 lei
	27 lei
	20 lei
	14 lei

	2500,1 lei – 3000 lei
	5,00%
	114 lei
	91 lei
	68 lei
	45 lei

	3000,1 lei – 3500 lei
	7,00 %
	159 lei
	127 lei
	95 lei
	64 lei

	3500,1 lei – 4000 lei
	10%
	227 lei
	182 lei
	136 lei
	91 lei

	4000,1 lei – 4500 lei
	15%
	341 lei
	273 lei
	204 lei
	136 lei

	Peste 4.500, 1 
	100%
	2.272 lei
	1818 lei
	1363 lei
	909 lei


Se ia în calcul costul mediu lunar stabilit pentru serviciului social, având în vedere frecvența stipulată în contractul de furnizare servicii. Calculul se realizează prin rotunjire la 1 leu.

C. Acoperirea valorii integrale a contribuției lunare pentru serviciul social ”Centrul de zi pentru Bătrâni””

	
	Persoana vârstnică situație financiară
	Susținători legali situație financiară
	Contribuție persoană vârstnică
	Contribuția susținătorilor legali (rude gradul I) conform art.25, alin 5, lit b) din Legea 17/2000 cu modificările și completările ulterioare
	Contribuție autoritatea publică locală până la acoperirea costului serviciului social

	
	Persoană vârstnică fără venituri sau cu venituri mai mici decât indemnizația socială pentru pensionari
	-----
	------
	-------
	100% 

	
	Persoană vârstnică cu venituri mai mari sau egale cu indemnizația socială pentru pensionari
	-------- 
	100% - conform Grilei de stabilire a contribuției persoanelor vârstnice
	------
	Diferența până la acoperirea costului serviciului social


Angajamentul de plată va face parte din contractul de furnizare servicii și se va calcula pentru fiecare beneficiar, luându-se în calcul venitul propriu. În situațiile în care avem beneficiari soț și soție, angajamentele de plată vor fi individuale, la fiecare persoană luându-se în calcul venitul propriu.

Plata se va face in luna următoare acordării serviciilor din centru de zi, indiferent de prezenta reală – conform contractului de servicii, în sensul că dacă o persoana lipsește de la centru fără a avea serviciile suspendate va achita integral costul conform angajamentului de plată asumat. Dacă persoana vârstnică are contractul de servicii încheiat pentru 4 zile pe săptămână nu va putea frecventa centrul 5 zile, iar zilele săptămânii de frecvență vor fi specificate în planul de intervenție.

Se suspendă serviciile doar în baza unei cereri scrise, sau a unei situații majore anunțată telefonic (ex. internare în spital, boală, etc.), iar minimul zilelor de suspendare este perioada  unei săptămâni (minim 5 zile consecutive lucratoare) până la maxim 3 luni. În situațiile de suspendare se scade multiplu de o săptămână din contribuția beneficiarului doar dacă lipsa acordării serviciilor (lipsa de la centru) este mai mare sau egală cu 5 zile consecutive lucrătoare. 

Activitățile derulate în Centrul de zi pentru Bătrâni cuprind:

1. Activităţi de integrare /reintegrarea socială pentru prevenirea și combaterea marginalizării sociale 

- activităţi practice și educative (autogospodărire, lucru manual, grădinărit, confecţionat obiecte decor, tricotat, jocuri de societate),

- terapii psiho-sociale (activităţi informative, grupuri de discuţii, jocuri de grup, etc.)

- terapii ocupationale (activitati lucrative),

- activitati culturale/ artistice,

- activităţi educaționale intergeneraţii,   

- activităţi în comunitate, 

- activităţi recreativ distractive,

- activități dezvoltare deprinderi TIC,

- activități de voluntariat

2. Activități de recuperare/reabilitare funcțională în scopul menținerii sau ameliorării statusului funcțional al beneficiarilor

- servicii de consiliere psihologică (recuperare/reabilitare psihică) – activități de consiliere și antrenament cognitiv)

- servicii de consiliere, informare socială şi îndrumare socio-administrativă

- servicii de readaptare a capacităților fizice - kinetoterapie (recuperare/reabilitare fizică)

3. Acțivități de îngrijire, supraveghere și menținerea sănătății

- monitorizarea stării de sănătate de către personal medical

- servicii de îngrijire personală - acordare de suport pentru îndeplinirea activităților de bază și instumentale ale vieții

4. Activități suport care pot fi acordate în centrul de zi de asistență și recuperare:

- servicii de îngrijire la domiciliu prin echipe mobile pentru persoanele dependente care nu se pot deplasa la centru

- asigurarea de dispozitive electronice (telefon cu brătară) pentru a apela serviciul social, pentru beneficiarii dependenți, fără aparținători

- asigurarea hranei calde prin cantina socială (fără a fi preparată la centru) la sediul centrului, prin servirea acesteia la ora prânzului,

- servicii de asistență juridică- activități de consiliere acordate la solicitarea beneficiarilor,

- transportul la și de la centru al vârstnicilor care întâmină dificultăți de deplasare.

Stabilirea costului mediu lunar și al contribuției persoanelor vârstnice, beneficiari de servicii în cadrul Compartimentului de Îngrijire la Domiciliu – Complexul de servicii pentru persoane vârstnice ”Sf.Arh.Mihail și Gavril”

Capacitate: 100 beneficiari (din care maxim 40 beneficiari încadrați în gradul II de dependență, diferența beneficiarilor încadrați în gradul III de dependență)
Standard de cost anual/beneficiar gradul II de dependență: 28.080 lei

În cazul beneficiarilor cu gradul II de dependență, numărul de ore de îngrijire este peste 10 ore /săptămână, dar mai puțin de 20 de ore de îngrijire/săptămână, respectiv serviciile de îngrijire se acordă de maxim 3 ori/săptămână.

Standard de cost anual/beneficiar gradul III de dependență: 18.720 lei

În cazul beneficiarilor cu gradul III de dependență, numărul de ore de îngrijire este sub 10 ore /săptămână, respectiv serviciile de îngrijire se acordă de 1 - 2 ori/săptămână în funcție de nevoi.
Standard de cost pe oră conform legislației : 36 lei ora de îngrijire
Venitul luat în calcul pentru gratuitate: valoarea unui punct de pensie (respectiv pentru ianuarie 2023 - 1785 lei).


Având în vedere că activitatea de îngrijire se acordă între 1-3 ori/săptămână în funcție de gradul de dependență, iar 1 dată/săptămână înseamnă 4 ore de îngrijire (cuprinzând și deplasarea îngrijitorului la caz), propunem stabilirea contribuției beneficiarilor de îngrijire la domiciliu după următoarea grilă:

Stabilirea costului mediu lunar al serviciului social acordat la domiciliu ”Compartimentul de îngrijire la domiciliu” – unitate de îngrijire la domiciliu:

A. Costul mediu lunar pentru serviciul social acordat la domiciliu ”Compartimentul de îngrijire la domiciliu” se stabilește după cum urmează:

	A.1 Costul mediu lunar pentru serviciul social acordat la domiciliu ”Compartimentul de îngrijire la domiciliu” pentru persoanele vârstnice beneficiare, încadrate în gradul II A, II B sau II C de dependență potrivit grilei naționale de evaluare a nevoilor persoanelor vârstnice, cel puțin de 10 ore/săptămână, însă mai puțin de 20 ore pe săptămână, cu un cost de 36 lei/oră 
	2.340 lei/lună

	A.2 Costul mediu lunar pentru serviciul social acordat la domiciliu ”Compartimentul de îngrijire la domiciliu” pentru persoanele vârstnice beneficiare, încadrate în gradul III A de dependență potrivit grilei naționale de evaluare a nevoilor persoanelor vârstnice, mai puțin de 10 ore/săptămână, cu un cost de 36 lei/oră
	1.560 lei /lună


B. Contribuția lunară pentru serviciul social acordat la domiciliu ”Compartimentul de Îngrijire la domiciliu” pentru persoanele vârstnice beneficiare se stabilește luând în considerare:

- gradul de dependență în care a fost încadrată persoana ca urmare a aplicării Grilei naționale de evaluare a nevoilor persoanelor vârstnice

- Număr de zile pe săptămână de îngrijire la domiciliu - 1 zi de îngrijire înseamnă 4 ore (denumită tură)

- cuantumul veniturilor beneficiarilor

Venitul luat în calcul pentru gratuitate: sub valoarea indemnizației sociale pentru pensionari (valoare indemnizația socială pentru pensionari- ianuarie 2023 - 1125 lei).

Grilă stabilire contribuție persoane vârstnice pentru serviciul social acordat la domiciliu ”Compartimentul de îngrijire la domiciliu”:

	Interval de venit
	Număr de zile pe săptămână de îngrijire la domiciliu 

1 zi de îngrijire înseamnă 4 ore (denumită tură)

	
	1 tură/ săptămână

Gradul III A de dependență
	2 ture/ săptămână

Gradul III A de dependență
	3 ture/ săptămână

Gradul II A, II B sau II C de dependență

	Sub 1125 lei (indemnizația socială pentru pensionari
	0 lei
	0 lei
	0 lei

	1125 lei – 2000 lei
	25 lei
	50 lei
	75 lei

	2000,1 lei – 2500 lei
	35 lei
	70 lei
	105 lei

	2500,1 lei – 3000 lei
	50 lei
	100 lei
	150 lei

	3000,1 lei – 3500 lei
	60 lei
	120 lei
	180 lei

	3500,1 lei – 4000 lei
	70 lei
	140 lei
	210 lei

	4000,1 lei – 4500 lei
	80 lei
	160 lei
	240 lei

	Peste 4500,1 lei
	576 lei
	1152 lei
	1728 lei


Se ia în calcul costul integral al serviciului conform Hotărârea Guvernului nr. 1253 din 12 octombrie 2022 pentru modificarea HG nr. 426/202 privind aprobarea standardelor de cost pentru serviciile sociale anexa nr. 3, Standardele de cost pentru serviciile sociale destinate personalor vârstnice, respectiv 36 lei/ora de îngrijire.

C. Acoperirea valorii integrale a contribuției lunare pentru serviciul social acordat la domiciliu ”Compartimentul de îngrijire la domiciliu”

	
	Persoana vârstnică situație financiară
	Susținători legali situație financiară
	Contribuție persoană vârstnică
	Contribuția susținătorilor legali (rude gradul I) conform art.25, alin 5, lit b) din Legea 17/2000 cu modificările și completările ulterioare
	Contribuție autoritatea publică locală până la acoperirea costului serviciului social

	
	Persoană vârstnică fără venituri sau cu venituri mai mici decât indemnizația socială pentru pensionari
	-----
	------
	-------
	100% 

	
	Persoană vârstnică cu venituri mai mari sau egale cu indemnizația socială pentru pensionari
	-------- 
	100% - conform Grilei de stabilire a contribuției persoanelor vârstnice
	------
	Diferența până la acoperirea costului serviciului social


Angajamentul de plată va face parte din contractul de furnizare servicii și se va calcula pentru fiecare beneficiar, luându-se în calcul venitul propriu.

 În situațiile în care avem beneficiari soț și soție (sau alte situații de persoane vârstnice care locuiesc împreună), angajamentele de plată vor fi individuale, la fiecare persoană luându-se în calcul venitul propriu.

Plata se va face in luna următoare acordării serviciilor de îngrijire – conform contractului de servicii.  

Se suspendă serviciile doar în baza unei cereri scrise, a unei situații majore anunțată telefonic (ex. internare în spital, boală, etc.) sau ca urmare a lipsei personalului de îngrijire 

 În situațiile de suspendare se scade multiplu de o săptămână din contributia beneficiarului doar dacă lipsa acordării îngrijirii este mai mare de 5 zile lucrătoare consecutive . 

Activitățile derulate în ”Compartimentul de Îngrijire la Domiciliu” cuprind:

 1. Servicii de îngrijire personală la domiciliul beneficiarilor:
· ajutor pentru activităţile de bază ale vieţii zilnice: igienă corporală, îmbrăcare şi dezbrăcare, igiena eliminărilor, hrănire şi hidratare, mobilizare şi transfer,  deplasarea în interior, comunicare și
· ajutor pentru activităţi instrumentale ale vieţii zilnice: prepararea hranei sau livrarea acesteia, efectuarea de cumpărături, activităţi de menaj, însoţirea în mijloacele de transport, facilitarea deplasării în exterior, companie, activităţi de administrare şi gestionare a bunurilor. Aceste servicii sunt asigurate de către îngrijitorii la domiciliu.

· servicii de consiliere, informare socială şi îndrumare socio-administrativă;. 
· servicii de asistență juridică, consiliere juridică acordată la solicitarea beneficiarului.

2. Servicii de recuperare/reabilitare funcțională în scopul menținerii sau ameliorării statusului funcțional al beneficiarilor

- servicii de consiliere psihologică (recuperare/reabilitare psihică) – activități de consiliere și antrenament cognitiv);

- servicii de readaptare a capacităților fizice - kinetoterapie (recuperare/reabilitare fizică).

3. Acțivități de supraveghere și menținerea sănătății

- monitorizarea stării de sănătate de către personal medical 

4. Activități suport care pot fi acordate integrat cu serviciile de îngrijire personală:

- sprijin pentru dezvoltarea personală și menținerea respectului de sine și facilitarea participării la activități în cadrul centrelor de zi de asistență și recuperare

- asigurarea de dispozitive electronice (telefon cu brătară) pentru ca beneficiarul să poată apela serviciul social


Având în vedere prevederile legale expuse în prezentul raport, apreciem că proiectul de hotărâre privind stabilirea costului mediu lunar și al contribuției persoanelor vârstnice care beneficiază de servicii sociale acordate în cadrul Complexului de servicii pentru persoane vârstnice ”Sf.Arh.Mihail și Gavril” din cadrul Direcției de Asistență Socială a Municipiului Timișoara  îndeplinește condițiile pentru a fi supus dezbaterii și aprobării plenului consiliului local. 

Raportat la cele invocate, 

PROPUNEM:
1. Stabilirea costului mediu lunar pentru serviciile acordate beneficiarilor în cadrul Complexului de servicii pentru persoane vârstnice ”Sf.Arh.Mihail șiGavril”
2. Stabilirea contribuției lunare a beneficiarilor și a modalității de calcul pentru serviciile acordate în  Centrul de zi pentru Bătrâni din cadrul Complexului de servicii pentru persoane vârstnice ”Sf.Arh.Mihail și Gavril”, conform anexei 1, începând cu 1 martie 2023
3. Stabilirea contribuției lunare a beneficiarilor și a modalității de calcul pentru serviciile de îngrijire la domiciliu  acordate în Compartimentul de îngrijire la domiciliu din cadrul Complexului de servicii pentru persoane vârstnice ”Sf.Arh.Mihail și Gavril” , conform anexei 2, începând cu 1 martie 2023
4. Aprobarea modelului de Angajament de plată, conform anexei 3
5. Abrogarea H.C.L.M.T. nr.280/31.07.2020 privind modificarea contribuției persoanelor vârstnice care beneficiază de servicii de îngrijire personală la domiciliu (ajutor pentru activitățile de bază ale vieții zilnice și ajutor pentru activitățile instrumentale ale vieții zilnice) și servicii de supraveghere și intervenție de tip Teleasistență în cadrul Direcției de Asistență Socială a Municipiului Timișoara.
Director general,






Emese Esztero
Director General Adjunct





Marius-Cosmin Murariu







Șef Centru

   Gabriela Teslaru
Prezentul document circulă fără ștampilă, conform prevederilor art. V din O.G. nr. 17/2015.

*Sediu administrativ: Str. Ioan Plavosin Nr. 21 Tel: 0356/416050 Fax: 0356/416049 

Sediu social: Bulevardul Regele Carol I, nr.10 Tel/fax 0256/220583

